Un den hemb chonj mat erbet èr vro-men nen dé chet buhé erbet. Ha mé, pléget me fen genein, ha diskourajet, d'hober un dro ar ér méz. Me gavas ino  en ur lann ur labourer hag e oé é troein un tam doar get ur bal : "Ha nen doh ket kristen hui ?" e laras mé dehon. - "Oh ! bo ! e respontas ean. Muioh evit er vélean hag er vonseured péré e zo berpet en iliz é krignat er zent ha ne labourant ket jamès !" - "Républikain nen doh ket ataù, ker ne garet ket er Gouvernemant ? - "Oh ! géo ! Républikain é on, républikain ru erhoalh, - e laras ean, - ha me garehé penaus e komandehé er bobl er vro ha nepas er penneu-bras e zo doh hun kondui breman, ha hober ou  aférieu érauk ré er vro ! Nen déchet peizant na labourer erbet er Gambr, penaus é chonjehent d'emb-in ? - "Ha hui e zo patriot éùé ?" - "Oh ia ! ia !" e laras ean, get nerh ha volanté. "Sellet !" émé ean : ha ean rein un taul troed ar er bal, ha kontinuo è labour. "Laret d'en dougerien médaillenneu gober el d'ein, hag er vro e vo pinvikoh ! Ha ol en tud e vo eurusoh é Breih hag ér Frans ha ou haro muioh. Nezen ne vo kavet antipatrioted kin !"